|  |  |  |
| --- | --- | --- |
| |  | | --- | | grb_Z4 | | **REPUBLIKA HRVATSKA**  **VIROVITIČKO-PODRAVSKA ŽUPANIJA**  **UPRAVNI ODJEL ZA OBRAZOVANJE I DEMOGRAFIJU**  **Povjerenstvo za provedbu natječaja** |

**KLASA: 112-03/21-01/07**

**URBROJ: 2189/1-05/13-21-13**

**Virovitica, 23. srpnja 2021. godine**

Na temelju članaka 19.-22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18, 112/19), Povjerenstvo za provedbu natječaja za prijam u službu u Upravni odjel za obrazovanje i demografiju Virovitičko-podravske županije objavljuje

**POZIV NA PRETHODNU PROVJERU ZNANJA I SPOSOBNOSTI**

**(PISANO TESTIRANJE I INTERVJU)**

Sukladno uvjetima utvrđenim u natječaju za prijam u službu na neodređeno vrijeme u Upravni odjel za obrazovanje i demografiju Virovitičko-podravske županije, KLASA: 112-02/21-01/07, URBROJ: 2189/1-05/08-21-1 od 05. srpnja 2021. godine, objavljenog u „Narodnim novinama broj 78/21“, prethodna provjera znanja (pisano testiranje i intervju) za kandidate koji ispunjavaju formalne uvjete iz natječaja za radno mjesto Viši stručni suradnik (2.) za provedbu projekata održati će se;

* **u utorak, 17. kolovoza 2021. godine u 8,00 sati u Velikoj Vijećnici Virovitičko-podravske županije (I. kat), Trg Ljudevita Patačića 1, Virovitica**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta za koje je raspisan natječaj temelje se na propisima navedenim na web stranici Virovitičko-podravske županije (NATJEČAJI I OBJAVE – natječaj za Višeg stručnog suradnika (2) za provedbu projekata)

Pisano testiranje traje **60 minuta**.

**S kandidatima koji su ostvarili najmanje 50% ukupnog broja bodova na pisanom dijelu testiranja Povjerenstvo će istog dana provesti intervju s početkom u 12,00 sati istoga dana u Velikoj vijećnici Virovitičko-podravske županije.**

Smatra se da je kandidat, koji se navedenog dana ne odazove na testiranje, bez opravdanog razloga, povukao prijavu. Smatrat će se da je prijavu povukao i kandidat koji na pisanom testiranju remeti mir i pravila ponašanja s kojima će biti upoznat, kao i kandidat koji ne predoči osobnu iskaznicu ili putovnicu.

Podnositeljima nepotpunih i/ili nepravodobnih prijava, kao i onima koji ne ispunjavaju neki od formalnih uvjeta bit će upućena pisana obavijest uz povrat dokumentacije priložene prijavi.

Za sve informacije kandidati se mogu obratiti Upravnom odjelu za obrazovanje i demografiju, e-mail: martina.bunic@vpz.hr

Ovaj poziv objavljuje se na web-stranici i na oglasnoj ploči Virovitičko-podravske županije.

**PRAVILA TESTIRANJA I INTERVJUA**

Prilikom provedbe prethodne provjere obvezno je pridržavanje mjera i preporuka Hrvatskog zavoda za javno zdravstvo (HZJZ) radi prevencije širenja epidemije COVID-19.

Prethodna provjera provest će se na način da se u najvećoj mogućoj mjeri spriječi širenje epidemije COVID-19 te izbjegne neposredni kontakt osoba. Sukladno preporukama HZJZ-a, niti jedan kandidat ne smije pristupiti testiranju sa povišenom tjelesnom temperaturom, simptomima akutne respiratorne infekcije ili nekim drugim simptomima koji ukazuju na rizik zaraženosti COVID-19.

Pri ulasku u zgradu Virovitičko-podravske županije obvezno je nošenje maski za lice, pri samom ulasku kandidati su dužni dezinficirati ruke te će se istima izmjeriti temperatura.

U službenim prostorijama u kojima se održava prethodna provjera potrebno je održati fizičku distancu među osobama od najmanje 1,5 metra.

Virovitičko-podravska županija pridržava pravo onemogućiti pristup prethodnoj provjeri kandidata za kojeg postoje osnovne sumnje na rizik zaraženosti COVID-19 ili njegovo postupanje ne bude u skladu s ovom Uputom.

**Kandidati su na testiranje dužni ponijeti i koristiti vlastitu kemijsku olovku, te predočiti osobnu iskaznicu ili putovnicu.**

**ČLANICA POVJERENSTVA**

**Andreja Dobrostal Šegregur,spec.publ.admin; v.r.**